|  |  |
| --- | --- |
| Тема  | Сүз төркемнәрен кабатлау |
| Максат  | 1. Сүз төркемнәре буенча алдагы сыйныфларда алган белем һәм күнекмәләрне искә төшерерү, ныгыту.2. Укучыларның иҗади активлыкларын үстерерүгә ярдәм итү.3. Көз фасылына карата соклану хисе тәрбияләүне дәвам итү. |
| Төп төшенчәләр  | Мөстәкыйль сүз төркемнәре, бәйләгеч сүз төркемнәре, модаль сүз төркемнәре, хәбәрлек сүз төркеме. |
| Төп ресурслар  | Презентация, видеодәрес |
| Өстәмә ресурслар  | <https://infourok.ru/konspekt-uroka-sz-trkemnren-kabatlau-klass-2623425.html><https://nsportal.ru/shkola/rodnoy-yazyk-i-literatura/library/2019/02/08/prezentatsiya-suz-torkemnren-kabatlau-5-nche>(әлеге дәрес эшкәртмәләен өстәмә материал буларак дәреснең теләсә кайсы этабында кулланырга, яисә кайбер биремнәрне алмаштырырга мөмкин). |
| **Дәрес барышы** |
| I этап.Оештыру, мотивация | Уңай психологик халәт тудыру.Көз фасылы, аның матурлыгы турында кыска гына әңгәмә.*Видеодәрес* - Укчылар, түбәндәге сүзләрне укып карагыз әле, аларны нинди төркемнәргә кертер идегез?**Табигать, сап-сары, тиз, сигез, белән, һәм, ай-яй, сибеләләр, һәркем, гомумән, инде, тып-тып.**- Әйе, төрле сүз төркемнәре бирелгән (Һәр сүзнең сүз төркемен билгеләп чыгарга мөмкин ). Әйдәгез, бу сүзләр белән көз турында матур гына җөмләләр төзеп карыйк.  |
| II этап. Уку мәсьәләсен чишү | Презентация.**Модель төзү.**

|  |  |  |  |
| --- | --- | --- | --- |
| Мөстәкыйль сүз төркемнәре | бәйләгеч сүз төркемнәре | модаль сүз төркемнәре | хәбәрлек сүз төркеме |
| ? | ? | ? | ? |

Түбәндәге биремнәрне укытучы сайлап ала.1**. Нокталар урынына килеш кушымчаларын куеп язарга, сүз төркемнәрен билгеләргә.**Сентябрь… яшен яшьнәсә, көз җылы килер.Урман...миләш күп булса, көз яңгырлы килер.Төш...соң яңгыр башланса, ул озак явар.*(сентябрьдә, урманда, төштән)***2. Сәнгатьле укырга, фигыльләрнең төркемчәләрен билгеләргә. “Чылбыр” буенча** КөзКүңелләргә якты нур өләшеп,Шатлык өстәп, һәрбер йөрәккә,Үз муллыгы белән көзләр килә,Йомгак ясап, җәйге хезмәткә.Табындагы икмәк, сый-нигъмәткәКарап, ил картлары шатлана.Муллык белән килә җиргә көзләр,Көзге муллык кыла тантана.Нәтиҗә ясала.**3.“Тып-тын уены” тәкъдим ителә.***Укучыларга шигырь юллары бирелә.**Һәр укучы бер сүзгә анализ ясый (Булдыра алганча сүз төркемен, аның морфологик үзлекләрен әйтә). Беркем дә эндәшми.*Табигать тын. Җәй моңайган.Болыт шәленә төренеп, көз килә.Карт имән дәКөз-кунаккаЯфрак коеп баш ия.**Тикшерәбез:** Табигать - исем, уртаклык, берлек санда, баш килештә, тамыр исем,ия.  Тын - сыйфат, асыл с., гади дәрәҗәдә, тамыр, хәбәр.  Җәй - исем, уртаклык, берлек санда, баш килештә, тамыр, ия. Моңайган - фигыль, затланышлы, хикәя ф., билгесез үткән заман, 3 зат, берлек санда, ясалма, хәбәр.  Болыт - исем, уртаклык, берлек санда, баш килештә, тамыр исем, хәл (аерымланган хәл). Шәленә - исем, уртаклык, берлек санда, юнәлеш килешендә, тамыр исем, хәл (аерымланган хәл).  Төренеп - фигыль, затланышсыз, хәл ф. I төре, тамыр, хәл (аерымланган хәл). Көз - исем, уртаклык, берлек санда, баш килештә, тамыр исем, ия. Килә - фигыль, затланышлы, хикәя ф., хәзерге заман, 3 зат, берлек санда, тамыр, хәбәр.  Карт - сыйфат, асыл с., гади дәрәҗәдә, тамыр, аергыч.  Имән - исем, уртаклык, берлек санда, баш килештә, тамыр исем, ия.  Дә - кисәкчә, модаль сүз төркеме.  Көз-кунакка - исем, уртаклык, берлек санда, юнәлеш килешендә, парлы исем, тәмамлык.  Яфрак - исем, уртаклык, берлек санда, баш килештә, тамыр исем, тәмамлык.  Коеп - фигыль, затланышсыз, хәл ф .I төре, тамыр, хәл.  Баш ия - фигыль, затланышлы, хикәя ф., хәзерге заман, 3 зат, берлек санда, тезмә, хәбәр. |
| III этап. Рефлексия | Түбәндәге раслауларның кайсы дөрес, кайы хаталы?

|  |  |
| --- | --- |
| **Сүз төркемнәрен кабатлау**  | **Дөрес/ хаталы**  |
| Татар телендә барлыгы 13 сүз төркеме бар.  | дөрес  |
| Сыйфат фигыль, хәл фигыль, исем фигыль, инфинитив – затланышлы фигыльләр  | хаталы  |
| Сиңа миннән ни **кирәк**? (Г.Тукай) җөмләсендә калын хәрефләр белән бирелгән сүз - теркәгеч.  | хаталы  |
| Кисәкчә, модаль сүз, ымлык - модаль сүз төркемнәре.  | дөрес  |
| Бәйлек һәм теркәгеч - бәйләгеч сүз төркемнәре.  | дөрес  |

**Өй эше**Бирелгән биремнәрнең берсен сайлап эшләргә.1. Барлык сүз төркемнәрен дә кертеп, көз турында 5-7 җөмлә язарга.2. Көз турында рәсем ясарга һәм үз рәсемең буенча 2-3 җөмлә төзергә.3. Көз турында я шигырь, я 5мәкаль, я 5 табышмак язарга. |